5. januar 1997 blev [[Frederiksborggade]] spærret ved [[Nørre Voldgade]] i forbindelse med anlæg af ny metrostation i tilslutning til Nørreport st. Linje 350S blev i første omgang omlagt ad [[Søtorvet]] og [[Gothersgade]] i stedet for ad Frederiksborggade.<ref name="BF 119/1997">''HT linieændringer'' af flere forfattere. Busfronten 119/1997, s. 7.</ref> En måned senere ændredes det til kørsel ad Frederiksborggade - [[Nørre Farimagsgade]] - Gothersgade i retning mod Dragør, men i praksis benyttedes begge veje i begge retninger.<ref name="BF 120/1997">''HT linie- og køreplansændringer'' af Jesper Kiby Denborg m.fl. Busfronten 120/1997, s. 3.</ref> Omlægningen var i øvrigt oprindeligt annonceret til at vare cirka tre år,<ref name="BF 119/1997" /> men metroen lod vente på sig, og først efter næsten seks år blev Frederiksborggade genåbnet 20. oktober 2002 efter indvielsen af metroen.<ref name="BF 164">''HT/HUR-linieændringer 20.10.02'' af Jesper Kiby Denborg. Busfronten 164/2002, s. 13.</ref> Også ved Amager Centret blev det aktuelt med omlægning, så ture der endte her fra 13. februar 1997 i stedet for at køre ad [[Reberbanegade]] kom til at køre ad [[Ålandsgade]] på den anden side af centret.<ref name="BF 120/1997" />
Historie Foreninger Organisationer